නව සහ පැරැණි විෂය නිර්දේශයන් වෙන් වෙන් වශයෙන් සලකා ඉසෙඩ් ලකුණු නිකුත් කිරීමට කඩිනමින් කටයුතු කරන බව උසස් අධ්‍යාපන අමාත්‍යාංශයේ ලේකම් ආචාර්ය සුනිල් ජයන්ත නවරත්න මහතා පැවසීය.ඊට ප්‍රථමයෙන් විද්‍යාඥයන් හා අදාළ පාර්ශ්වයන් සමඟ මේ සම්බන්ධයෙන් සාකච්ඡා කිරීමට අවශ්‍ය බවත් ලේකම්වරයා කීය.ඉසෙඩ් අගය සම්බන්ධයෙන් ගොනු කර තිබු නඩුවකට ශ්‍රේෂ්ඨාධිකරණය ඊයේ (25) ලබා දුන් තීන්දුවට ගරු කරමින් මෙම කටයුතු කඩිනම් කරන බවද නවරත්න මහතා ප්‍රකාශ කළේය.ඉසෙඩ් අගය සකස් කළ විද්‍යාඥයින්, විශ්වවිද්‍යාල ප්‍රතිපාදන කොමිසන් සභාවේ නිළධාරීන් ඇතුලු වගකිව යුතු සියලු නිලධාරීන් මේ සම්බන්ධයෙන් දැනුවත් කර සාකච්ඡා පවත්වා වෙන වෙනම ඉසෙඩ් අගයන් ලබා දීමේ කටයුතු වගකීමෙන් යුතුව ඉටු කිරීමට පියවර ගන්නා බවත් හෙතෙම වැඩි දුරටත් කීවේය..